Nemesis (Resident Evil)

**Nemesis** (myös nimillä **Nemesis T-Type** sekä **Jahtaaja**, ) on kuvitteellinen hahmo selviytymiskauhupelissä *[[Resident Evil 3: Nemesis]]* (1999) ja sen vuoden 2020 uusintaversiossa. Nemesis on molemmissa peleissä loppuvastus. Pelien lisäksi hahmo esiintyy vuoden 2004 *[[Resident Evil: Apocalypse]]* -elokuvassa.

Nemesis on Umbrella-korporaation kehittämä bio-orgaaninen ase, joka lähetetään Raccoon Cityyn tuhoamaan S.T.A.R.S.-erikoisyksikön selviytyjät alkuperäisen *[[Resident Evil (vuoden 1996 videopeli)|Resident Evil]]* -pelin tapahtumien jälkeen. Nemesis kehitettiin yhdistämällä Tyrant-bioaseeseen mieltä hallitseva loinen, joka antoi sille älyä ja itsetietoisuuden. Nemesis kykenee juoksemaan ja käyttämään tuliaseita. Sitä ei pysty tuhoamaan esimerkiksi singolla, koska sen kudokset uusiutuvat, mikä tekee siitä lähes pysäyttämättömän. *Resident Evil 3* -pelissä Nemesis voi jahdata pelihahmoa eri pelialuiden välillä.

## Muodot

Tiedosto:Nemesis alkuperäinen.webp|Ensimmäinen muoto alkuperäisessä pelissä
Tiedosto:Nemesis 2. muoto alkuperäinen.png|Toinen muoto alkuperäisessä pelissä
Tiedosto:Nemesis 3. muoto alkuperäinen.PNG|Kolmas muoto alkuperäisessä pelissä


Tiedosto:Nemesis.webp|Ensimmäinen muoto uusintaversiossa
Tiedosto:Nemesis 2. muoto.JPG|Toinen muoto uusintaversiossa
Tiedosto:Nemesis 3. muoto.PNG|Kolmas muoto uusintaversiossa


## Esiintymiset
### Pelisarjan pelit
* Pelissä *[[Resident Evil 3: Nemesis]]* (1999) ja sen uusintaversiossa (2020) Nemesis on lähetetty Umbrellan toimesta tappamaan tätä tutkiva Jill Valentine. Nemesis toimii pelin jokaisena pomovastuksena. Uusintaversiossa ensimmäisessä pomotaistelussa Nemesis on liekinheittimellään ajanut Jillin erään korkean rakennuksen katolle. Siellä Jill räjäyttää Nemesiksen liekinheittimen säiliön ja saa tämän näin hetkellisesti kanveesiin. Ennen toista pomotaistelua Jill on pakenemassa kaupungissa useiden selviytyjien ja muutaman heitä auttaneen ja saattamaan tulleen Umbrellan palkkaaman palkkasotilaan kanssa. Nemesis kuitenkin tunkeutuu junaan tappaen jokaisen selviytyjän hän myös nappaa toisen palkkasotilaista, jolloin tämä uhraa itsensä ja räjäyttää vaunun. Jill selviää hengissä ja hieman tämän jälkeen räjähdyksestä paljon osumaa saanut ja liekeissä oleva Nemesis hyppää veteen, jossa mutatoituu toiseen muotoonsa. Tämän jälkeen alkaa toinen pomotaistelu, jonka Jill voittaa. Nemesis ei kuitenkaan kuole, vaan herää kanveesista ja nappaa vielä Jillistä kiinni. Tämä onnistuu irroittamaan Nemesiksen käden pudottamalla nosto-oven sen päälle, mutta tämä kasvattaa lonkeron sen tilalle. Jill ei kuitenkaan onnistu pääsemään karkuun, kun Nemesis myrkyttää hänet T-viruksella. Pelin toinen päähenkilö Carlos onnistuu kuitnekin löytämään vastalääkkeen ajoissa. Kolmannessa pomotaistelussa vähän ennen viimeistä Jill päihittää Nemesiksen jälleen tällä kertaa Carlosin avulla, minkä jälkeen Carlos upottaa Nemesiksen happoon. Nemesis ei kuitenkaan kuole vielä tästäkään, vaan hieman myöhemmin tämä tulee seinän läpi kotelona, josta kuoriutuu Nemesiksen valtava kolmas muoto. Tästä alkaa viimeinen pomotaistelu, jonka Jill voittaa ampumalla Nemesistä raidetykillä ja vielä lopuksi hän pistää aseen tämän suuhun ja ampuu tappaen Nemesiksen lopullisesti.
* *[[Resident Evil Survivor 2 – Code: Veronica]]ssa* (2001) Nemesis alkaa jahtaamaan pelaajaa, mikäli tämä ei onnistu suorittamaan tasoa ja tappaa, jos saa pelaajan kiinni. Nemesis on myös pelissä salaisena pomovastuksena.
* *[[Resident Evil: The Umbrella Chronicles]]* -pelissä (2007) Nemesis on mukana *Residen Evil 3* -luvussa, jossa hän alkuperäisen pelin tavoin tavoin jahtaa Jilliä ja lopulta mutatoituu toiseen muotoonsa.
* *[[Resident Evil: Operation Raccoon City]]ssä* (2012) Nemesiksen ohjelmointi on vaurioitunut, jolloin Umbrella lähettää työryhmän etsimään NE-Alpha-loista korjatakseen Nemesiksen. Kun loinen on löydetty, työryhmä päihittää Nemesiksen ja ruiskuttaa loisen häneen. Pelissä Nemesis käyttää Gatling-asetta ja perustuu pääosin *[[Resident Evil: Apocalypse]]* -elokuvassa esitettyyn versioon hahmosta.
* *[[Resident Evil: Resistance]]ssa* (2020) Nemesis on pelattava hahmo. Pelissä yksi pelaajista on mastermind ja muut selviytyjiä. Mastermindin tehtävä on lähettää pelsarjasta tuttuja hirviöitä selviytyijien kimppuun ja tappaa heidät. Nemesis on yksi näistä hirviöistä. Mastermind pystyy myös ottamaan Nemesiksen hallinnan ja taistelemaan kuin olisi hän.
* *[[Resident Evil Re:Verse]]ssä* (2022) Nemesis on pelattava hahmo. Pelissä pelisarjasta tuttu ihmishahmo ja taistellaan toisia pelaajia vastaan. Ihmishahmon kuollessa tämä mutatoituu yhdeksi pelisarjan hirviöistä ja jatkaa taistelua sellaisena. Nemesis on yksi näisät hirviöistä ja Resident Evil 2:n Herra X:n -supertyranttimuodon kanssa pelin voimakkaimmat hirviöt.

### Pelisarjan ulkopuoliset pelit
* *[[Under the Skin (videopeli)|Under the Skin]]* -pelissä Nemesis on pomovastus, jolta pitää varastaa kolikoita.
* Nemesiksen piti olla yksi hahmoista *[[Marvel vs. Capcom 3: Fate of Two Worlds]]* -pelissä, mutta sitä ei toteutettu, koska sitä pidettiin liian groteskina suhteessa pelin luonteeseen. Se kuitenkin esiintyy pelin Hulk-lopetuksessa.
* Nemesis on kuitenkin pelattava hahmo *[[Ultimate Marvel vs. Capcom 3]]* -pelissä.
* *[[Marvel vs. Capcom: Infinite]]* -pelissä MODOK ohjelmoi Nemesiksen uudelleen alaisekseen ja tämä taistelee myöhemmin Chris Redfieldiä ja Mike Haggaria vastaan.
* Nemesis esiintyy *[[Project X Zone]]ssa*.
* Nemesis esiintyy *[[Knives Out (videopeli)|Knives Out]]* -pelissä asuna.
* Nemesis on *[[Dead by Daylight]]* -pelissä yksi tappajista.

## Lähteet